作者：黄机
词牌/韵律：摸鱼儿

paragraphs: 惜春归、送春惟有，乱红扑蔌如雨。
乱红也怨春狼藉，搵得泪痕无数。
肠断处。
更唤起、琼鹊催发长亭路。
征鞍难驻。
但脉脉含颦，嗔人底事，刚爱逐春去。
阑干凭，芳草斜阳凝伫。
愁连满眼堰树。
□鬆不理金钗溜。
鸾镜一奁香雾。
花谁主。
怅□□、玉容寂寞春知否。
单衣懒御。
任门外东风，流莺声里，尽日搅飞絮。